একশো দিনের কাজে জব কার্ড পেতে এখনই বাধ্যতামূলক নয় আধার কার্ড। রাজ্যকে আশ্বস্ত করলেন কেন্দ্রীয় পঞ্চায়েত সচিব। সেইসঙ্গে সুব্রত মুখোপাধ্যায়ের দাবি, একশো দিনের কাজে পশ্চিমবঙ্গকেই মডেল করছে কেন্দ্র।
 ওয়েব ডেস্ক : একশো দিনের কাজে জব কার্ড পেতে এখনই বাধ্যতামূলক নয় আধার কার্ড। রাজ্যকে আশ্বস্ত করলেন কেন্দ্রীয় পঞ্চায়েত সচিব। সেইসঙ্গে সুব্রত মুখোপাধ্যায়ের দাবি, একশো দিনের কাজে পশ্চিমবঙ্গকেই মডেল করছে কেন্দ্র। আধার না থাকলে মিলবে না জবকার্ড! এমনই বিভ্রান্তি ছড়ায় নবান্নে। এই নিয়ে প্রধানমন্ত্রীকে চিঠি লেখার তোড়জোড়ও শুরু করেন মমতা বন্দ্যোপাধ্যায়। তার আগেই আশ্বস্ত করলেন কেন্দ্রীয় পঞ্চায়েত সচিব অপরাজিতা ষড়ঙ্গী। একশো দিনের কাজ নিয়ে বৃহস্পতিবার পঞ্চায়েত মন্ত্রীর সঙ্গে বৈঠক করেন কেন্দ্রীয় সচিব। পঞ্চায়েত মন্ত্রীর দাবি, এই প্রকল্পে পশ্চিমবঙ্গকে মডেল করতে চলেছে কেন্দ্র। গ্রামোন্নয়ন মন্ত্রকের গত অর্থবর্ষের তথ্য অনুযায়ী, পরিবার পিছু ৮৮.৩২ দিনের কাজ দিয়েছে ত্রিপুরা। মহারাষ্ট্র দিয়েছে ৫২.৪৪ দিনের কাজ। বিহার দিয়েছে ৪১.৮৬ দিনের কাজ। পশ্চিমবঙ্গ দিয়েছে ৩৮.৩২ দিনের কাজ। মন্ত্রী আরও বলেছেন, একশো দিনের কাজে পশ্চিমবঙ্গের সাফল্যের রহস্য কী? তা জানতেই সেপ্টেম্বরে রাজ্যে আসছেন আট রাজ্যের প্রতিনিধি। পঞ্চায়েত দফতরে প্রশিক্ষণ নেবেন তাঁরা।